Alegerea potrivită depinde de scopul administrării. Ca și Nurofen, Tador face parte din clasa antiinflamatoarelor nesteroidiene (AINS). Acesta are ca substanță activă dexketoprofenul și este un medicament utilizat pentru tratarea durerilor și combaterea inflamației.
Efectele analgezice și antiinflamatoare ale dexketoprofenului sunt mai puternice și se instalează mai rapid decât în cazul ibuprofenului, ceea ce îl recomandă, în special, după intervențiile chirurgicale. În schimb, efectul analgezic al dexketoprofenului este unul de mai scurtă durată, de sub 6 ore, spre deosebire de efectul ibuprofenului, care poate ajunge la 8 ore.